
Tisztelt Képviselő-testület!

Köveskál Község Önkormányzatához kérelem érkezett a Boncsos Vadásztársaság képviseletében eljáró Fülöp Tibortól, miszerint a Társaság 2026. október 17. napján tartandó trófea szemle rendezvényükre szeretné bérbe venni az Önkormányzat tulajdonában lévő, volt iskolához tartozó udvarrészt, valamint az ingatlanon lévő lapos tetős épületben lévő ebédlő helyiséget.

Magyarország helyi önkormányzatairól szóló 2011. évi CLXXXIX. törvény 108/B. § b) pontja értelmében az Nvt. 11. § (16) bekezdése szerinti versenyeztetés mellőzhető, ha az önkormányzati vagyon használatát biztosító, határozott időre kötendő szerződés tartama a kilencven napot nem haladja meg.

Kérem, a hozzák meg döntésüket.


A. Határozati javaslat:

KÖVESKÁL KÖZSÉG ÖNKORMÁNYZATA
 KÉPVISELŐ-TESTÜLETÉNEK
 …./2026. (….) HATÁROZATA

Köveskál, Iskola u. 5. szám alatti önkormányzati ingatlan bérbeadásáról

Köveskál Község Önkormányzata Képviselő-testülete nem kívánja bérbe adni az Önkormányzat tulajdonában lévő Köveskál, Iskola u. 5. szám alatti önkormányzati ingatlanhoz tartozó udvarrészt és ebédlő helyiséget, nem ért egyet a Boncsos Vadásztársaság kérelmével.

Felhatalmazza a Képviselő-testület a Polgármestert, hogy a döntésről értesítse a Kérelmezőket.

Felelős: Györffy Szabolcs Zoltán polgármester
Határidő: 2026. szeptember 30.


B. Határozati javaslat:

KÖVESKÁL KÖZSÉG ÖNKORMÁNYZATA
 KÉPVISELŐ-TESTÜLETÉNEK
 …./2026. (….) HATÁROZATA

Köveskál, Iskola u. 5. szám alatti önkormányzati ingatlan bérbeadásáról

Köveskál Község Önkormányzata Képviselő-testülete bérbe kívánja adni az Önkormányzat tulajdonában lévő Köveskál, Iskola u. 5. szám alatti önkormányzati ingatlanhoz tartozó udvarrészt és ebédlő helyiséget a Boncsos Vadásztársaság (8274 Köveskál, Ifjúság u. 5/I.) részére 2026. október 17. napjára …. Ft összegű bérleti díj megfizetésével.

A Képviselő-testület felhatalmazza a Polgármestert, hogy a döntésről értesítse a Kérelmezőket, a vonatkozó szerződést aláírja. 

Felelős: Györffy Szabolcs Zoltán polgármester
Határidő: 2026. október 16.












